

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: dome@gulbene.lv , [www.gulbene.lv](http://www.gulbene.lv)­­­­­­­­­­­

**Izglītības,kultūras un sporta komiteja PROTOKOLS**

Centrālās pārvaldes ēka, Ābeļu iela 2, Gulbene, atklāta sēde

**2024. gada 21. augustā Nr. 8**

Sēde sasaukta 2024.gada 19.augustā plkst. 09:39

Sēdi atklāj 2024.gada 21.augustā plkst. 10:59

**Sēdi vada** - Izglītības, kultūras un sporta komitejas priekšsēdētājs Anatolijs Savickis

**Protokolē -** Gulbenes novada Centrālās pārvaldes Kancelejas pārzine Vita Baškere

**Piedalās deputāti (komitejas locekļi)**: Ainārs Brezinskis, Atis Jencītis, Daumants Dreiškens

**Nepiedalās deputāti (komitejas locekļi)**:Aivars Circens, Ivars Kupčs, Lāsma Gabdulļina

**Piedalās deputāti (nav komitejas locekļi)**: Andis Caunītis, Guna Švika, Mudīte Motivāne

**Pašvaldības administrācijas darbinieki un interesenti klātienē:** izpilddirektore Antra Sprudzāne; skatīt sarakstu pielikumā

**Pašvaldības administrācijas darbinieki un interesenti attālināti:** skatīt sarakstu pielikumā

**Uz sēdi uzaicināti:** Dita Grigore – Gulbenes novada vidusskolas projektu asistente; Sandra Dikmane – Gulbenes mākslas skolas direktore, Anita Birzniece – Stāmerienas pils projektu vadītāja, Reinis Felders – Bērnu un jaunatnes sporta skolas metodiķis

Komitejas sēdei tika veikts videoieraksts, pieejams:

https://drive.google.com/drive/u/0/folders/11WIatzjcoAezB9UL4pcVjlIA9kUoxAkQ ([Izglītības,kultūras un sporta komiteja (2024-08-21 11:01 GMT+3)](https://drive.google.com/open?id=17cW-zxhTRoBu2GXbW3r5fktucYvF-qgW&usp=drive_copy) 656,1 MB

**DARBA KĀRTĪBA:**

**0. Par darba kārtības apstiprināšanu**

**1. Par priekšfinansējuma nodrošināšanu Erasmus+ projekta personāla mobilitātes sporta jomā “Ēnošana darba vietā” Nr.2024-1-LV01-KA182-SPO-000238761 realizēšanai**

**2. Par priekšfinansējuma nodrošināšanu Erasmus+ projekta “ZEME — izglītošana atjaunojamo tehnoloģiju un paradumu pārņemšanai” Nr.2024-1-LV01-KA220-SCH-000250652 realizēšanai Gulbenes novada vidusskolā**

**3. Par iekšējā normatīvā akta “Grozījumi Gulbenes novada pašvaldības domes 2023.gada 31.augusta nolikumā Nr.GND/IEK/2023/20 “Gulbenes novada Pedagoģiski medicīniskās komisijas nolikums”” izdošanu**

**4. Par iekšējā normatīvā akta “Par stipendijām Gulbenes novada pašvaldības izglītības iestāžu skolēniem” izdošanu**

**5. Par iekšējā normatīvā akta “Profesionālās ievirzes mākslas skolas “Gulbenes Mākslas skola” nolikums” apstiprināšanu**

**6. Informatīvs jautājums par Stāmerienas pagasta (Iesniedzējs Stāmerienas pils) dalību projekta "Baltijas jūras reģiona kultūras pērles noturīgākām pilsētām un reģioniem (BSR Cultural Pearls)" dalībai konkursā.**

**7. Par iekšējā normatīvā akta “Grozījumi Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs” izdošanu**

**0.**

**Par darba kārtības apstiprināšanu**

ZIŅO: Anatolijs Savickis

LĒMUMA PROJEKTU SAGATAVOJA: Vita Baškere

DEBATĒS PIEDALĀS: nav

Priekšlikumi balsošanai:

Papildināt darba kārtību ar 7.jautājumu - **Par iekšējā normatīvā akta “Grozījumi Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs” izdošanu** (Anatolijs Savickis)

Balsojums: ar 4 balsīm "Par" (Ainārs Brezinskis, Anatolijs Savickis, Atis Jencītis, Daumants Dreiškens), "Pret" – nav, "Atturas" – nav, "Nepiedalās" – nav

Lēmums: Pieņemts

Izglītības, kultūras un sporta komiteja atklāti balsojot:

ar 4 balsīm "Par" (Ainārs Brezinskis, Anatolijs Savickis, Atis Jencītis, Daumants Dreiškens), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2024.gada 21.augusta Izglītības, kultūras un sporta komitejas sēdes darba kārtību.

**1.**

**Par priekšfinansējuma nodrošināšanu Erasmus+ projekta personāla mobilitātes sporta jomā “Ēnošana darba vietā” Nr.2024-1-LV01-KA182-SPO-000238761 realizēšanai**

ZIŅO: Reinis Felders

LĒMUMA PROJEKTU SAGATAVOJA: Reinis Felders

DEBATĒS PIEDALĀS: Reinis Felders, Anatolijs Savickis

Izglītības, kultūras un sporta komiteja atklāti balsojot:

ar 4 balsīm "Par" (Ainārs Brezinskis, Anatolijs Savickis, Atis Jencītis, Daumants Dreiškens), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par priekšfinansējuma nodrošināšanu Erasmus+ projekta personāla mobilitātes sporta jomā “Ēnošana darba vietā” Nr.2024-1-LV01-KA182-SPO-000238761 realizēšanai**

Erasmus+ personāla mobilitāte sporta jomā sniedz iespēju neprofesionālā un tautas sporta organizāciju treneriem un citiem sporta darbiniekiem doties ārvalstu mobilitātē savu kompetenču, kvalifikāciju uzlabošanai un jaunu iemaņu iegūšanai, tādējādi veicinot neprofesionālā un tautas sporta organizāciju attīstību un to kapacitātes celšanu.

Projekta galvenais mērķis ir veicināt tautas sporta attīstību mūsu novadā, paaugstināt sporta darbinieku kompetences nodarbību, pasākumu organizēšanā, kā arī veidot sporta jomas speciālistu Eiropas tīklus. Tāpat stiprināt volejbola spēles vietu un lomu vietējā kopienā, pilnveidojot sporta jomas speciālistu zināšanas par fizisko aktivitāšu un veselīga dzīvesveida nozīmi un paradumiem ikdienā. Ar sportiskajām aktivitātēm tiktu palīdzēts risināt socializācijas problēmas jauniešu, kā arī pieaugušo vidū, kuri ikdienā nepiedalās fiziskajās nodarbībās. Volejbols ir komandas sporta veids, kas palīdzētu uzlabot sadarbības prasmes un veicinātu savstarpējo komunikāciju, kas šodienas apstākļos ir ļoti būtisks faktors. Vienlaicīgi tiktu uzlabotas darbinieku zināšanas efektīvā digitālo resursu izmantošanā nodarbību, sacensību un pasākumu organizēšanai.

Projekta laikā plānots piedalīties itāļu sporta darbinieku, treneru “ēnošanā”, kas norisināsies Itālijas klubā, Milānā. Iesaistīšanās volejbola kluba aktivitātēs, treniņprocesos, vietējās kopienas iepazīšana, prioritāšu izzināšana. Plānots seminārs par Itālijas volejbola programmas pamatmērķiem un darbību, pielietošanu tautas sportā.

Mobilitātes dalībnieki būtu Gulbenes novada Bērnu un jaunatnes sporta skolas treneri, kuri darbojās dažādās sporta programmās un organizē sporta pasākumus dažādām vecuma grupām un prasmju līmeņiem, aktīvi iesaistās tautas sporta aktivitātēs.

Kopumā projektā ir paredzētas divas aktivitātes - sagatavošanās vizīte un “Ēnošana darba vietā”, novērošana. Plānots, ka sagatavošanās vizītē dosies divi dalībnieki un “Ēnošanā darba vietā” dosies četri dalībnieki. Plānotais projekta sākums ir 2024.gada septembris.

Projekts tika apstiprināts, un piešķirtā dotācija ir 9 688,00 EUR (deviņi tūkstoši seši simti astoņdesmit astoņi *euro* un 00 centi), dotācijas sadalījums ir 80% finansējums 7750,40 EUR (septiņi tūkstoši septiņi simti piecdesmit *euro* un 40 centi), ko sedz Erasmus+ projekta personāla mobilitāte, un 20% pašvaldības priekšfinansējums 1937,60 EUR (viens tūkstotis deviņi simti trīsdesmit septiņi *euro* un 60 centi), kas tiek atgriezts 60 kalendāro dienu laikā pēc galīgā ziņojuma iesniegšanas, pamatojoties uz projekta īstenošanas nosacījumiem (KA182-SPO).

Pamatojoties uz Gulbenes novada ilgtspējīgas attīstības stratēģiju 2014. - 2030.gadam un Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_), "Pret" – \_\_ (\_\_), "Atturas" – \_\_ (\_\_\_), Gulbenes novada pašvaldības dome NOLEMJ:

1. ATBALSTĪT Erasmus+ projekta personāla mobilitātes sporta jomā “Ēnošana darba vietā” Nr.2024-1-LV01-KA182-SPO-000238761 realizēšanu.
2. GARANTĒT Gulbenes novada pašvaldības priekšfinansējumu 1937,60 EUR (viens tūkstotis deviņi simti trīsdesmit septiņi *euro* un 60 centi) projekta realizācijai.
3. UZDOT Gulbenes novada Centrālās pārvaldes Finanšu nodaļai nodrošināt projektam nepieciešamo līdzfinansējumu no Gulbenes novada pašvaldības budžeta projektu līdzfinansējumiem paredzētajiem finanšu līdzekļiem.

**2.**

**Par priekšfinansējuma nodrošināšanu Erasmus+ projekta “ZEME — izglītošana atjaunojamo tehnoloģiju un paradumu pārņemšanai” Nr.2024-1-LV01-KA220-SCH-000250652 realizēšanai Gulbenes novada vidusskolā**

ZIŅO: Dita Grigore

LĒMUMA PROJEKTU SAGATAVOJA: Laima Priedeslaipa

DEBATĒS PIEDALĀS: Dita Grigore, Anatolijs Savickis

Izglītības, kultūras un sporta komiteja atklāti balsojot:

ar 4 balsīm "Par" (Ainārs Brezinskis, Anatolijs Savickis, Atis Jencītis, Daumants Dreiškens), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par priekšfinansējuma nodrošināšanu** **Erasmus+ projekta “ZEME — izglītošana atjaunojamo tehnoloģiju un paradumu pārņemšanai” Nr.2024-1-LV01-KA220-SCH-000250652 realizēšanai Gulbenes novada vidusskolā**

 Erasmus+ ir Eiropas Savienības programma, kas paredzēta dažādu vecumu Eiropas Savienības iedzīvotājiem, lai veicinātu izglītības, mācību, jaunatnes un sporta attīstību. 2021.gadā ir uzsākts jauns programmas 7 gadu cikls, kur programma turpina un attīsta iepriekšējo gadu prioritātes un vērtības. Programma balstīta uz neformālo izglītību un starptautiskas mācību pieredzes sniegšanu jauniešiem un pieaugušajiem.

 Gulbenes novada vidusskolai ir apstiprināta Erasmus+ KA 220 sadarbības partnerība **“ZEME — izglītošana atjaunojamo tehnoloģiju un paradumu pārņemšanai” Nr.2024-1- LV01-KA220-SCH-000250652** (EARTH - Educating for the Adoption of Renewable Technologies and Habits”). Projekts ir vērsts uz to, lai veicinātu un attīstītu skolotāju un vecāku atbalsta pasākumu iekļaujošā vidē. Projekta mērķa grupas - sākumskolu skolēni un viņu skolotāji, risināmā vajadzība - īstenot “Eiropas zaļais kurss” vīziju, ieaudzinot vides apziņu pamatizglītībā. Projekta īstenošanā tiek iesaistīti gan skolēni no sociālā riska grupām, t.i., zems atzīmju vērtējums, zems sociāls nodrošinājums, ekonomiskie apstākļi, tādējādi, mudinot vājākos skolēnus piedalīties projektā, sasniegt tādus pašus mērķus un rezultātus, kā citi projektā iesaistītie skolēni, gan skolēni izcilnieki.

Projekta rezultātā taps tīmekļa vietne, kuras apmeklētāji varēs lejupielādēt, lasīt un izmantot šos materiālus, dalīties ar tiem un pielāgot tos publiskai lietošanai, tādejādi nodrošinot projekta ilgtspēju un radīt rezultātus pēc Eiropas Savienības dotācijas izmantošanas. Paredzams, ka īstenotajām aktivitātēm būs pozitīva ietekme uz iesaistītajām izglītības iestādēm un iesaistītajiem mērķa grupas pārstāvjiem.

 Tiek izveidota starptautiska sadarbība starp skolām, mācību centriem – Latvija, Austrija, Portugāle, Rumānija, Spānija. Projekts ilgst no 2024.gada 1.decembra līdz 2026.gada 30.novembrim.

Projekta laikā tiks veidoti mācību materiāli, kuri veicina izpratni par klimata pārmaiņu radītajām sekām un cilvēka lomu jau sākumskolas vecumā. Radīta iespēja gan skolēnam, gan skolotājam būt aktīvam dalībniekam zaļo ideju uzturēšanā un attīstīšanā.

 Projekta mērķis ir pilnveidot dažādu valstu partnerorganizāciju sadarbību, pieredzi vides izglītības integrēšanā mācību procesā, veidojot digitālu komiksu grāmatu, mobilo lietotni, tiešsaistes rīkus par bioloģisko daudzveidību, resursu izmantošanu, klimata pārmaiņām, vides stratēģiju izveidi, kā attīstīt pilsētu vidi. Starptautiskās mācības tiek organizētas Latvijā, Austrijā, Portugālē, Spānijā. Noslēgums paredzēts 2026.gada rudenī Gulbenes novada vidusskolā, jo skola ir partnerības vadošais koordinators.

Projekts ir apstiprināts un piešķirtā dotācija ir 250 000,00 EUR. Projekta kopējās uz Gulbenes novada pašvaldību attiecināmās izmaksas ir līdz 55 950,00 EUR (piecdesmit pieci tūkstoši deviņi simti piecdesmit *euro* un 00 centi). Finansējums tiek piešķirts divās daļās, 80 % uzsākot projekta realizāciju, savukārt 20 % pēc projekta realizācijas. Projekta realizēšanai nepieciešams Gulbenes novada pašvaldības priekšfinansējums 20 % jeb līdz 11 190,00 EUR (vienpadsmit tūkstoši viens simts deviņdesmit *euro* un 00 centi).

Projekts atbilst Gulbenes novada ilgtspējīgas attīstības stratēģijas 2014. - 2030.gadam stratēģiskajam mērķim “SM1. Izglītota, informēta, sociāli aktīva un vesela sabiedrība”, kam kā viens no prioritārajiem virzieniem ir noteikts “Kvalitatīva izglītība un uz attīstību, radošu darbību motivēts cilvēks”, un “Gulbenes novada attīstības programmas 2018.–2024. gadam” Rīcības plāna 2018.-2020.gadam Ilgtermiņa prioritātei (IP1): “Cilvēkresursu attīstība” rīcības virzienam RVC1.1. “Kvalitatīva un pieejama izglītība mūža garumā” uzdevumam UC1.1.1.- 4. “Nodrošināt pedagogu profesionālo pilnveidi” un vidējā termiņa prioritātei VTPC4 “Informēta un sociāli aktīva sabiedrība”.

Pamatojoties uz Gulbenes novada ilgtspējīgas attīstības stratēģiju 2014. - 2030.gadam un Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_), "Pret" – \_\_ (\_\_), "Atturas" – \_\_ (\_\_\_), Gulbenes novada pašvaldības dome NOLEMJ:

1. ATBALSTĪT Erasmus+ projekta Nr.2024-1-LV01-KA220-SCH-000250652realizēšanu Gulbenes novada vidusskolā.
2. GARANTĒT priekšfinansējumu 20 % no projekta kopējām izmaksām jeb 11 190,00 EUR (vienpadsmit tūkstoši viens simts deviņdesmit *euro* un 00 centi).
3. UZDOT Gulbenes novada Centrālās pārvaldes Finanšu nodaļai nodrošināt projektam nepieciešamo priekšfinansējumu no 2026.gada Gulbenes novada pašvaldības budžeta projektu līdzfinansējumiem paredzētajiem finanšu līdzekļiem.

**3.**

**Par iekšējā normatīvā akta “Grozījumi Gulbenes novada pašvaldības domes 2023.gada 31.augusta nolikumā Nr.GND/IEK/2023/20 “Gulbenes novada Pedagoģiski medicīniskās komisijas nolikums”” izdošanu**

ZIŅO: Dace Kablukova

LĒMUMA PROJEKTU SAGATAVOJA: Vija Medne, Laima Priedeslaipa

DEBATĒS PIEDALĀS: nav

Izglītības, kultūras un sporta komiteja atklāti balsojot:

ar 4 balsīm "Par" (Ainārs Brezinskis, Anatolijs Savickis, Atis Jencītis, Daumants Dreiškens), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par iekšējā normatīvā akta** **“Grozījumi Gulbenes novada pašvaldības domes 2023.gada 31.augusta nolikumā Nr.GND/IEK/2023/20 “Gulbenes novada Pedagoģiski medicīniskās komisijas nolikums”” izdošanu**

Ņemot vērā ierosinājumu mainīt komisijas skaitlisko sastāvu no sešiem uz pieciem locekļiem un papildināt Gulbenes novada pašvaldības pedagoģiski medicīniskās komisijas funkcijas atbilstoši Ministru kabineta 2012.gada 16.oktobra noteikumiem Nr.709 “Noteikumi par pedagoģiski medicīniskajām komisijām”, kā arī izmaiņas pašvaldības domes un pašvaldības pedagoģiski medicīniskās komisijas nosaukumos atbilstoši jaunajam Gulbenes novada pašvaldības nolikumam, tiek virzīti grozījumi Gulbenes novada pašvaldības pedagoģiski medicīniskās komisijas nolikumā.

Ņemot vērā augstāk minēto un pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Valsts pārvaldes iekārtas likuma 73.panta pirmās daļas 1.punktu, kas nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes, iestādes izveidotās koleģiālās institūcijas vai struktūrvienības uzbūvi un darba organizāciju (nolikums, reglaments), un Ministru kabineta 2012.gada 16.oktobra noteikumiem Nr.709 “Noteikumi par pedagoģiski medicīniskajām komisijām”, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_\_ balsīm "Par" (\_\_\_\_\_\_\_), "Pret" – \_\_\_ (\_\_\_\_\_), "Atturas" – \_\_\_\_ (\_\_\_\_), "Nepiedalās" – \_\_\_ (\_\_\_\_\_), Gulbenes novada pašvaldības dome NOLEMJ:

IZDOT iekšējo normatīvo aktu “Grozījumi Gulbenes novada pašvaldības domes 2023.gada 31.augusta nolikumā Nr.GND/IEK/2023/20 “Gulbenes novada Pedagoģiski medicīniskās komisijas nolikums”” (pielikumā).

PielikumsGulbenes novada pašvaldības domes 2024.gada 29.augusta lēmumam Nr. GND/2024/\_\_\_

|  |  |  |
| --- | --- | --- |
|  | Gulbenes_nov MB400 |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­­­ |

Gulbenē

**2024.gada \_29.augustā Nr.**\_\_\_\_\_\_\_\_\_\_

**Grozījumi Gulbenes novada pašvaldības domes 2023.gada 31.augusta nolikumā Nr.GND/IEK/2023/20 “Gulbenes novada Pedagoģiski medicīniskās komisijas nolikums”**

Izdots saskaņā ar Valsts pārvaldes iekārtas likuma 73.panta pirmās daļas 1.punktu un Ministru kabineta 2012.gada 16.oktobra noteikumiem Nr.709 “Noteikumi par pedagoģiski medicīniskajām komisijām”

1. Izdarīt Gulbenes novada pašvaldības domes 2023.gada 31.augusta nolikumā Nr.GND/IEK/2023/20 “Gulbenes novada Pedagoģiski medicīniskās komisijas nolikums” (protokols Nr.13, 49.p.) (turpmāk – nolikums) šādus grozījumus:
	1. Izteikt nolikuma nosaukumu šādā redakcijā:

“Gulbenes novada pašvaldības pedagoģiski medicīniskās komisijas nolikums”.

* 1. Aizstāt 1.punktā vārdus “Gulbenes novada Pedagoģiski medicīniskās komisijas” ar vārdiem “Gulbenes novada pašvaldības pedagoģiski medicīniskās komisijas”.
	2. Aizstāt 2. un 3.punktā vārdus “Gulbenes novada dome”” ar vārdiem “Gulbenes novada pašvaldības dome”.
	3. Papildināt ar 7.9.apakšpunktu šādā redakcijā:

“7.9. koordinēt pašvaldības izglītības iestāžu speciālās izglītības skolotāju, logopēdu un psihologu darbu.”

* 1. Aizstāt 13.punktā vārdu “seši” ar vārdu “pieci”.
	2. Aizstāt 24.punktā vārdu “fiziso” ar vārdu “fizisko”.
1. Grozījumi nolikumā stājas spēkā 2024.gada 1.septembrī.

**4.**

**Par iekšējā normatīvā akta “Par stipendijām Gulbenes novada pašvaldības izglītības iestāžu skolēniem” izdošanu**

ZIŅO: Dace Kablukova

LĒMUMA PROJEKTU SAGATAVOJA: Inita Rozīte, Laima Priedeslaipa

DEBATĒS PIEDALĀS: Dace Kablukova, Anatolijs Savickis

Izglītības, kultūras un sporta komiteja atklāti balsojot:

ar 4 balsīm "Par" (Ainārs Brezinskis, Anatolijs Savickis, Atis Jencītis, Daumants Dreiškens), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par iekšējā normatīvā akta “****Par stipendijām Gulbenes novada pašvaldības izglītības iestāžu skolēniem” izdošanu**

Gulbenes novada Izglītības pārvalde ir izstrādājusi un virza apstiprināšanai jaunu noteikumu projektu par stipendijām Gulbenes novada pašvaldības izglītības iestāžu skolēniem. Stipendijas piešķiršanas mērķis ir sniegt atbalstu talantīgajiem skolēniem un motivēt skolēnus paaugstināt sasniegumus mācību darbā un ārpusstundu darbā, lai veicinātu skolēnu intelektuālo spēju attīstību un centienus kvalitatīvas izglītības iegūšanai. Stipendijas apmērs - 100,00 EUR (viens simts *euro*  un 00 centi) pēc nodokļu nomaksas.

Apzinot 9.klases skolēnu mācību sasniegumus, redzams, ka tos nepieciešams paaugstināt: 2023./2024.mācību gada noslēgumā stipendijas saņemšanas kritērijiem atbilstu tikai 8 skolēni, 2022./2023. mācību gada noslēgumā - 3 skolēni. 10.-12.klases skolēni motivācijas vēstulēs iespēju saņemt pašvaldības stipendiju vērtē kā nozīmīgu atzinību un atbalstu, kas motivē neatlaidīgam ikdienas darbam, attīstībai un augstākiem mācību sasniegumiem. Šī iemesla dēļ jaunajos noteikumos tiek paplašināts stipendijas saņēmēju loks, iekļaujot arī 9.klases skolēnus.

2023./2024.mācību gadā 10.-12.klases skolēniem stipendijās izmaksāti 4545,45 EUR (četri tūkstoši pieci simti četrdesmit pieci *euro* un 45 centi). 2022./2023.mācību gadā 10.-12.klases skolēniem stipendijās izmaksāti 6233,76 EUR (seši tūkstoši divi simti trīsdesmit trīs *euro* un 76 centi).

Ņemot vērā tendenci stipendiju saņēmēju skaitam samazināties, Gulbenes novada pašvaldības 2025.gada budžetā ieplānotais finansējuma apjoms ir pietiekošs, lai paplašinātu stipendiju saņēmēju loku, iekļaujot arī 9.klases skolēnus.

Ņemot vērā augstāk minēto un pamatojoties uz Pašvaldību likuma 4.panta pirmās daļas 4.punktu, kas nosaka, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, Valsts pārvaldes iekārtas likuma 72.panta pirmās daļas 2.punktu, kas nosaka, ka Ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus pats pēc savas iniciatīvas savas kompetences jautājumos, Izglītības likuma 17.panta trešās daļas 21.punktu, kas nosaka, ka pašvaldība nosaka pabalstu un cita veida materiālās palīdzības apmēru un piešķiršanas kārtību izglītojamajiem tās padotībā esošās izglītības iestādēs, un 55.panta 4.punktu, kas nosaka, ka izglītojamam ir tiesības saņemt stipendijas, kredītus, pabalstus, atlaides, kā arī dotācijas, izmantojot sabiedrisko transportu, atbilstoši normatīvajos aktos noteiktajai kārtībai un cita veida materiālo palīdzību, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_\_), "Pret" – \_\_\_ (\_\_\_\_\_\_), "Atturas" – \_\_\_\_ (\_\_\_\_\_\_), "Nepiedalās" – \_\_\_\_ (\_\_\_\_\_\_), Gulbenes novada pašvaldības dome NOLEMJ:

IZDOT iekšējo normatīvo aktu “Par stipendijām Gulbenes novada pašvaldības izglītības iestāžu skolēniem” (pielikumā).

PielikumsGulbenes novada pašvaldības domes

2024.gada 29.augusta lēmumam Nr. GND/2024/\_\_\_\_

|  |  |  |
| --- | --- | --- |
|  | Gulbenes_nov MB400 |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­­­Gulbenē |

**NOTEIKUMI**

**2024.gada 29.augustā Nr.\_\_\_\_\_\_\_\_\_**

**Par stipendijām Gulbenes novada pašvaldības izglītības iestāžu skolēniem**

*Izdoti saskaņā ar Pašvaldību likuma 4.panta pirmās daļas 4.punktu, Valsts pārvaldes iekārtas likuma 72.panta pirmās daļas 2.punktu, Izglītības likuma 17.panta trešās daļas 21.punktu un 55.panta 4.punktu*

1. **Vispārīgie jautājumi**
2. Noteikumi nosaka kārtību, kādā Gulbenes novada pašvaldība (turpmāk - Pašvaldība) piešķir stipendijas Gulbenes novada pašvaldības vispārējās izglītības iestāžu 9. - 12.klašu skolēniem (turpmāk - stipendija), stipendijas apmēru un izmaksāšanas kārtību.
3. Stipendijas piešķiršanas mērķis ir sniegt atbalstu talantīgajiem skolēniem un motivēt skolēnus paaugstināt sasniegumus mācību darbā un ārpusstundu darbā, lai veicinātu skolēnu intelektuālo spēju attīstību un centienus kvalitatīvas izglītības iegūšanai.
4. Stipendijas izmaksā no Pašvaldības kārtējam gadam apstiprinātā budžeta līdzekļiem.
5. Lēmumu par stipendijas piešķiršanu pieņem ar izpilddirektora rīkojumu izveidota stipendiju piešķiršanas komisija (turpmāk – Komisija) trīs cilvēku sastāvā.
6. **Stipendijas apmērs**
7. Pašvaldības stipendijas apmērs ir 100,00 EUR (viens simts *euro*) semestrī pēc nodokļu nomaksas.
8. **Stipendijas piešķiršanas nosacījumi**
9. Pašvaldība stipendijas piešķir skolēniem, uz kuriem attiecināmi visi zemāk uzskaitītie nosacījumi:
	1. skolēna sekmju vidējais vērtējums semestra pēdējā mācību dienā  ir vismaz 8;
	2. skolēna sekmju vidējais vērtējums katrā priekšmetā semestra pēdējā mācību dienā  ir vismaz 7;
	3. skolēns semestrī nav neattaisnoti kavējis mācību stundas;
	4. skolēns semestrī nav pārkāpis izglītības iestādes iekšējās kārtības noteikumus;
	5. skolēns semestrī ir iesaistījies vismaz vienā ārpusstundu aktivitātē, t.sk. mācību priekšmetu olimpiādēs, konkursos, projektos, pašpārvaldē, interešu izglītības pulciņos u.c.;
	6. skolēns semestrī bez pamatota iemesla nav atteicies pārstāvēt izglītības iestādi mācību priekšmetu olimpiādēs, konkursos, zinātniski pētniecisko darbu lasījumos (turpmāk – ZPD), sacensībās.

**IV. Stipendijas piešķiršanas kārtība**

1. Izglītības iestādes direktors iesniedz pieteikuma anketu (pielikumā) Komisijai ne vēlāk kā 10 (desmit) dienu laikā pēc semestra pēdējās mācību dienas:
	1. klātienē Gulbenes novada Izglītības pārvaldē (Ābeļu ielā 2, Gulbenē, Gulbenes novadā, LV-4401);
	2. vai nosūtot uz e-pasta adresi izglitibas.parvalde@gulbene.lv (parakstītu ar drošu elektronisko parakstu).
2. Izvērtējot skolēna atbilstību šo noteikumu 6.punkta nosacījumiem, Komisija pieņem lēmumu par stipendijas piešķiršanu skolēnam vai atteikumu to piešķirt.
3. Pašvaldības izpilddirektors, pamatojoties uz Komisijas lēmumu par stipendijas piešķiršanu skolēnam, vienas nedēļas laikā no lēmuma pieņemšanas dienas izdod rīkojumu par stipendijas piešķiršanu skolēnam, informējot par to izglītības iestādes vadītāju. Par stipendijas piešķiršanu izglītības iestādes vadītājs informē vienu no skolēna likumiskajiem pārstāvjiem.
4. Rīkojumā norādītajā termiņā stipendija tiek pārskaitīta bezskaidras naudas veidā uz skolēna norādīto bankas kontu. Ja nepilngadīgam skolēnam nav sava bankas konta, tad stipendija tiek pārskaitīta uz likumiskā pārstāvja bankas kontu. Pēc skolēna vai viņa likumiskā pārstāvja lūguma stipendiju iespējams saņemt skaidras naudas norēķinu veidā Pašvaldības kasē.

**V. Noslēguma jautājumi**

1. Atzīt par spēku zaudējušiem Gulbenes novada pašvaldības domes 2016.gada 31.marta noteikumus Nr.4 “Par stipendijām Gulbenes novada pašvaldības izglītības iestāžu izglītojamiem” (protokols Nr.4, 44.§).
2. Noteikumi stājas spēkā 2024.gada 1.septembrī.

Gulbenes novada pašvaldības domes priekšsēdētājs A.Caunītis

Pielikums Gulbenes novada pašvaldības domes 2024.gada \_\_.augusta noteikumiem Nr.\_\_\_

“Par stipendijām Gulbenes novada pašvaldības izglītības iestāžu skolēniem”

**Pieteikuma anketa Gulbenes novada pašvaldības stipendijas piešķiršanai**

**Skolēna vārds, uzvārds:**

**Izglītības iestāde, klase:**

|  |
| --- |
| **Vidējais vērtējums semestrī:**  |
| **Vidējais vērtējums semestrī mācību priekšmetos:** |
| Mācību priekšmets | Vidējais vērtējums semestrī | Mācību priekšmets | Vidējais vērtējums semestrī |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |
| **Mācību stundu kavējumi semestrī:** * attaisnoti:
* neattaisnoti:
 |
| **Papildu informācija:*** skolēna personas kods:
* skolēna bankas konta numurs: ***vai***
* likumiskā pārstāvja vārds, uzvārds:
* likumiskā pārstāvja bankas konta numurs:
 |
| **Motivācijas vēstule***(skolēns plašāk pastāsta par savu atbilstību stipendijas saņemšanai; līdz 250 vārdiem)* |

Izglītības iestādes direktors *(paraksts un atšifrējums)*:

Datums:

**5.**

**Par iekšējā normatīvā akta “Profesionālās ievirzes mākslas skolas “Gulbenes Mākslas skola” nolikums” apstiprināšanu**

ZIŅO: Sandra Dikmane

LĒMUMA PROJEKTU SAGATAVOJA: Sandra Dikmane, Laima Priedeslaipa

DEBATĒS PIEDALĀS: nav

Izglītības, kultūras un sporta komiteja atklāti balsojot:

ar 4 balsīm "Par" (Ainārs Brezinskis, Anatolijs Savickis, Atis Jencītis, Daumants Dreiškens), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par iekšējā normatīvā akta “Profesionālās ievirzes mākslas skolas “Gulbenes Mākslas skola” nolikums” apstiprināšanu**

Gulbenes novada pašvaldībā 2024.gada 14.augustā saņemts Gulbenes Mākslas skolas 2024.gada 14.augusta iesniegums Nr.MASK1.18/24/10 (Gulbenes novada pašvaldībā reģistrēts ar Nr.GND/5.6/24/2746-G), ar kuru lūgts apstiprināt Gulbenes Mākslas skolas nolikumu jaunā redakcijā, ņemot vērā izmaiņas profesionālās ievirzes izglītības iestāžu darbību reglamentējošajos ārējos normatīvajos aktos un iestādes juridiskās adreses maiņu.

 Ņemot vērā augstāk minēto un pamatojoties uz Izglītības likuma 22.panta pirmo daļu, kas nosaka, ka valsts, pašvaldību izglītības iestādes, valsts augstskolu vidējās izglītības iestādes un privātās izglītības iestādes, izņemot komercsabiedrības un augstskolas, darbojas, pamatojoties uz šo likumu, citiem likumiem un normatīvajiem aktiem, kā arī attiecīgās iestādes nolikumu, kuru apstiprina iestādes dibinātājs, un Profesionālās izglītības likuma 15.panta pirmo daļu, kas nosaka, ka profesionālās izglītības iestādes darbības tiesiskais pamats ir šis likums, Izglītības likums, citi normatīvie akti un attiecīgās profesionālās izglītības iestādes nolikums; profesionālās izglītības iestādes nolikumu apstiprina tās dibinātājs, Pašvaldību likuma 10.panta pirmo daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_\_ balsīm "Par" (\_\_\_\_\_\_), "Pret" – \_\_\_ (\_\_\_\_\_), "Atturas" – \_\_\_\_ (\_\_\_\_), "Nepiedalās" – \_\_\_\_ (\_\_\_\_), Gulbenes novada pašvaldības dome NOLEMJ:

APSTIPRINĀT iekšējo normatīvo aktu “Profesionālās ievirzes mākslas skolas “Gulbenes Mākslas skola” nolikums” (pielikumā).

|  |
| --- |
| Pielikums Gulbenes novada pašvaldības domes 2024.gada 29.augusta lēmumam Nr. GND/2024/\_\_\_\_\_ |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

Gulbenē

APSTIPRINĀTS

ar Gulbenes novada pašvaldības domes 2024.gada 29.augusta lēmumu Nr. GND/2024/\_\_\_

2024.gada 29.augustā Nr.\_\_\_\_\_\_\_\_\_\_\_

**Profesionālās ievirzes mākslasskolas**

“**Gulbenes Mākslas skola**”

**NOLIKUMS**

*Izdots saskaņā ar Izglītības likuma 22. panta pirmo daļu un Profesionālās izglītības likuma*

*15. panta pirmo daļu*

**I. Vispārīgie jautājumi**

1. Profesionālās ievirzes mākslasskola “Gulbenes Mākslas skola” (turpmāk – iestāde) ir Gulbenes novada pašvaldības (turpmāk – dibinātājs) dibināta mākslas profesionālās ievirzes izglītības iestāde.
2. Iestādes darbības tiesiskais pamats ir Izglītības likums, Profesionālās izglītības likums, citi normatīvie akti, kā arī dibinātāja izdotie tiesību akti un šis nolikums.
3. Iestāde ir pastarpinātās pārvaldes iestāde. Iestādei var būt savs zīmogs un simbolika.
4. Iestādes juridiskā adrese: Vidus iela 7, Gulbene, Gulbenes novads, LV-4401.
5. Dibinātāja juridiskā adrese: Ābeļu iela 2, Gulbene, Gulbenes novads, LV-4401.
6. Iestādes izglītības programmu īstenošanas vietas adreses norādītas Valsts izglītības informācijas sistēmā Ministru kabineta noteiktajā kārtībā.

**II. Iestādes darbības mērķi, pamatvirziens un uzdevumi**

1. Iestādes darbības mērķi ir šādi:
	1. nodrošināt sistematizētu zināšanu un prasmju apguvi, veicinot vērtīborientācijas veidošanos mākslālīdztekus pamatizglītības vai vidējās izglītības pakāpei, kas dod iespēju sagatavoties profesionālās izglītības ieguvei izraudzītajā virzienā;
	2. veidot izglītības vidi, organizēt un īstenot izglītību, kas nodrošinātu profesionālās ievirzes mākslasizglītības programmās noteikto mērķu sasniegšanu.
2. Iestādes darbības pamatvirziens ir izglītojoša, kultūras un audzinoša darbība.
3. Iestādes uzdevumi ir šādi:
	1. īstenot profesionālās ievirzes mākslasizglītības programmas, nodrošinot iespēju iegūt profesionālās ievirzes izglītības pamatzināšanas un prasmes mākslā;
	2. veidot drošu izglītības vidi, organizēt un īstenot izglītības procesu, kas nodrošinātu profesionālās ievirzes mākslas izglītības programmas noteikto mērķu sasniegšanu;
	3. sekmēt pozitīvas, sociāli aktīvas un atbildīgas attieksmes veidošanos izglītojamajam pašam pret sevi, sabiedrību, apkārtējo vidi un Latvijas valsti;
	4. racionāli un efektīvi izmantot izglītībai atvēlētos finanšu, materiālos un personāla resursus;
	5. sadarboties ar izglītojamo likumiskajiem pārstāvjiem (turpmāk – vecāki), lai nodrošinātu izglītības programmu apguvi;
	6. sekmēt mākslinieciskās darbības pieredzi un attīstīt jaunrades spējas, radot atbilstošus priekšnosacījumus izglītojamo radošai izaugsmei;
	7. nodrošināt iespējas izglītojamo personības veidošanai, interešu, spēju un talantu izkopšanai, pašizglītībai, profesijas izvēlei, lietderīgai brīvā laika un atpūtas organizācijai, sekmējot izglītojamo spēju un talantu attīstību, pašapziņas veidošanos, izziņas darbības un zinātkāres attīstību;
	8. aktualizēt Izglītības iestāžu reģistrā norādāmo informāciju atbilstoši Ministru kabineta noteikumiem par Valsts izglītības informācijas sistēmas saturu, uzturēšanas un aktualizācijas kārtību, kā arī nodrošināt pašnovērtējuma ziņojuma aktualizāciju un tā pieejamību iestādes vai dibinātāja tīmekļvietnē;
	9. pildīt citus normatīvajos aktos paredzētos izglītības iestādes uzdevumus.

**III. Iestādē** **īstenojamās izglītības programmas**

1. Iestāde īsteno profesionālās ievirzes mākslasizglītības programmas.
2. Iestāde var īstenot valsts un darba devēju, kā arī personības izaugsmes interesēm atbilstošas pieaugušo neformālās izglītības programmas, personas individuālajām izglītības vajadzībām un vēlmēm atbilstošas interešu izglītības programmas un citas izglītības programmas atbilstoši ārējos normatīvajos aktos noteiktajam, kas saskaņotas ar dibinātāju.

**IV. Izglītības procesa organizācija**

1. Izglītības procesa organizāciju iestādē nosaka Izglītības likums, Profesionālās izglītības likums, citi ārējie normatīvie akti, šis nolikums, iestādes Darba kārtības noteikumi, Iekšējās kārtības noteikumi, citi iestādes iekšējie normatīvie akti, kā arī citi iestādes vadītāja (turpmāk – iestādes direktors) izdotie tiesību akti un lēmumi.
2. Izglītības process iestādē ietver izglītības programmu īstenošanu, izglītojamo audzināšanu un metodisko darbu.
3. Izglītojamo uzņemšana iestādē, pārcelšana nākamajā klasē un atskaitīšana no iestādes notiek saskaņā ar iestādes iekšējiem normatīvajiem aktiem, kas saskaņoti ar dibinātāju, ievērojot Profesionālās izglītības likumā un citos normatīvajos aktos noteiktās prasības.
4. Minimālo izglītojamo skaitu izglītības programmu uzsākšanai nosaka dibinātājs, ievērojot normatīvajos aktos noteiktās prasības.
5. Iestāde drīkst noteikt iestājpārbaudījumus izglītojamo uzņemšanai iestādē - mākslas izglītības programmā pārbauda izglītojamā atbilstību izglītības programmas uzsākšanai, tas ir, pārbauda māksliniecisko uztveri – ritma, krāsu, proporciju izjūtu.
6. Profesionālās ievirzes izglītības programmu īstenošana ietver teorētiskās un praktiskās mācības, kā arī radošo darbību un dalību konkursos un izstādēs.
7. Mācību darba organizācijas pamatforma ir mācību stunda/nodarbība, tās ilgums – 40 minūtes. Izglītības programmas tiek īstenotas saskaņā ar izglītības programmā noteikto.
8. Profesionālās ievirzes izglītības ieguves ilgumu un izglītības saturu nosaka attiecīgā izglītības programma. Mācību slodzi profesionālās ievirzes izglītības programmā nosaka Profesionālās izglītības likums.
9. Iestāde nosaka vienotu iestādes izglītojamo sasniegumu vērtēšanas kārtību, ievērojot Profesionālās izglītības likumā un citos normatīvajos akots noteiktās prasības.
10. Iestādes struktūru un mācību tehniskos līdzekļus nodrošina, ievērojot izglītības programmu saturu un īstenošanas specifiku.
11. Pēc profesionālās ievirzes izglītības programmas apguves izglītojamie saņem apliecību par profesionālās ievirzes izglītības ieguvi Ministru kabineta noteiktajā kārtībā.

**V. Pedagogu un citu darbinieku tiesības un pienākumi**

1. Iestādi vada iestādes direktors. Iestādes direktora tiesības un pienākumi ir noteikti Izglītības likumā, Profesionālās izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Iestādes direktora tiesības un pienākumus precizē darba līgums un amata apraksts.
2. Iestādes pedagogus un citus darbiniekus darbā pieņem un atbrīvo iestādes direktors normatīvajos aktos noteiktā kārtībā. Iestādes direktors ir tiesīgs deleģēt pedagogiem un citiem iestādes darbiniekiem konkrētu uzdevumu veikšanu.
3. Iestādes pedagogu tiesības un pienākumi ir noteikti Izglītības likumā, Profesionālās izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Pedagoga tiesības un pienākumus precizē darba līgums un amata apraksts.
4. Iestādes citu darbinieku tiesības un pienākumi ir noteikti Darba likumā, Bērnu tiesību aizsardzības likumā un citos normatīvajos aktos. Iestādes citu darbinieku tiesības un pienākumus precizē darba līgums un amata apraksts.

**VI. Izglītojamo tiesības un pienākumi**

1. Izglītojamo tiesības un pienākumi ir noteikti Izglītības likumā, Bērnu tiesību aizsardzības likumā, citos ārējos normatīvajos aktos un iestādes iekšējos normatīvajos aktos.
2. Izglītojamais ir atbildīgs par savu rīcību iestādē atbilstoši normatīvajos aktos noteiktajam.

**VII. Iestādes pašpārvaldes izveidošanas kārtība, tās kompetence**

1. Iestādes direktors sadarbībā ar dibinātāju nosaka iestādes organizatorisko struktūru, tai skaitā nodrošinot iestādes padomes izveidošanu un darbību.
2. Iestādes padomes kompetenci nosaka Izglītības likums.
3. Lai risinātu jautājumus, kas saistīti ar izglītojamo interesēm iestādē un līdzdarbotos iestādes darba organizēšanā un mācību procesa pilnveidē, iestādes padome ir tiesīga veidot vecāku, izglītojamo interešu grupas un institūcijas, tajās iesaistot iestādes izglītojamos un viņu vecākus. Minēto institūciju un interešu grupu darbību nosaka iestādes padomes apstiprināts reglaments.
4. Iestādes pedagoģiskās padomes (turpmāk – pedagoģiskā padome) izveidošanas kārtību, darbību un kompetenci nosaka iestādes iekšējie normatīvie akti.
5. Pedagoģisko padomi vada iestādes direktors.
6. Izglītības programmās noteikto prasību īstenošanas kvalitātes nodrošināšanai, mācību priekšmetu pedagogi tiek apvienoti metodiskajās komisijās. Metodiskās komisijasdarbojas saskaņā ar šo nolikumu un iestādes iekšējiem normatīvajiem aktiem, to darbu koordinē iestādes direktors, iestādes direktora vietnieki.
7. Šajā nolikuma nodaļā minētajām iestādes pašpārvaldes institūcijām ir konsultatīvs raksturs.

**VIII. Iestādes iekšējo normatīvo aktu pieņemšanas kārtība**

1. Iestāde saskaņā ar Izglītības likumā un citos normatīvajos aktos, kā arī iestādes nolikumā noteikto patstāvīgi izstrādā un izdod iestādes iekšējos normatīvos aktus.
2. Iestādes iekšējos normatīvos aktus izdod iestādes direktors.

**IX. Iestādes saimnieciskā darbība**

1. Iestāde ir patstāvīga finanšu, saimnieciskajā un citā darbībā saskaņā ar Izglītības likumā, Profesionālās izglītības likumā un citos normatīvajos aktos, kā arī iestādes nolikumā noteikto.
2. Atbilstoši normatīvajos aktos noteiktajam iestādes direktors, saskaņojot ar dibinātāju, ir tiesīgs slēgt ar juridiskām un fiziskām personām līgumus par dažādu iestādei nepieciešamo darbu veikšanu un citiem pakalpojumiem, ja tas netraucē izglītības programmu īstenošanai.
3. Iestādes saimnieciskās darbības ietvaros tiek veikta iestādes telpu un teritorijas apsaimniekošana.

**X. Iestādes finansēšanas avoti un kārtība**

1. Iestādes finansēšanas avotus un kārtību nosaka Izglītības likums, Profesionālās izglītības likums un citi normatīvie akti.
2. Finanšu līdzekļu izmantošanas kārtību, ievērojot ārējos normatīvajos aktos noteikto, nosaka iestādes direktors, saskaņojot ar dibinātāju.

**XI. Iestādes reorganizācijas un likvidācijas kārtība**

1. Iestādi reorganizē vai likvidē dibinātājs normatīvajos aktos noteiktajā kārtībā, paziņojot par to Ministru kabineta noteiktai institūcijai, kas kārto Izglītības iestāžu reģistru.
2. Iestāde par tās likvidāciju vai reorganizāciju attiecīgās institūcijas, tai skaitā Ministru kabineta noteiktu institūciju, kas kārto Izglītības iestāžu reģistru, un personas informē ne vēlāk kā sešus mēnešus iepriekš (objektīvu apstākļu dēļ – ne vēlāk kā trīs mēnešus iepriekš).

**XII. Iestādes nolikuma un tā grozījumu pieņemšanas kārtība**

1. Iestāde, pamatojoties uz Izglītības likumu un Profesionālās izglītības likumu, izstrādā iestādes nolikumu. Iestādes nolikumu apstiprina dibinātājs.
2. Grozījumus iestādes nolikumā var izdarīt pēc iestādes dibinātāja iniciatīvas, iestādes direktora, iestādes padomes vai pedagoģiskās padomes priekšlikuma. Grozījumus nolikumā apstiprina iestādes dibinātājs.
3. Iestādes nolikumu un grozījumus nolikumā iestāde aktualizē Valsts izglītības informācijas sistēmā normatīvajos aktos noteiktā kārtībā.

**XIII. Citi būtiski noteikumi, kas nav pretrunā ar normatīvajiem aktiem**

1. Saskaņā ar normatīvajos aktos un dibinātāja noteikto kārtību iestāde veic dokumentu un arhīvu pārvaldību, tostarp veicot fizisko personu datu apstrādi saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) un Fizisko personu datu apstrādes likumu.
2. Iestādes izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu dibinātājam - Gulbenes novada pašvaldībai, Ābeļu ielā 2, Gulbenē, Gulbenes novadā, LV-4401.
3. Iestāde savā darbībā nodrošina izglītības jomu reglamentējošajos normatīvajos aktos noteikto mērķu sasniegšanu, vienlaikus nodrošinot izglītojamo tiesību un interešu ievērošanu un aizsardzību.

**XIV. Noslēguma jautājumi**

1. Atzīt par spēku zaudējušu Gulbenes Mākslas skolas nolikumu, kas apstiprināts Gulbenes novada pašvaldības domes 2017.gada 28.decembra sēdē (protokols Nr.17, 6.§).
2. Nolikums stājas spēkā 2024.gada 1.septembrī.

**6.**

**Informatīvs jautājums par Stāmerienas pagasta (Iesniedzējs Stāmerienas pils) dalību projekta "Baltijas jūras reģiona kultūras pērles noturīgākām pilsētām un reģioniem (BSR Cultural Pearls)" dalībai konkursā.**

ZIŅO: Anita Birzniece

Anita Birzniece iepazīstina ar projekta "Baltijas jūras reģiona kultūras pērles noturīgākām pilsētām un reģioniem (BSR Cultural Pearls)" būtību un ieguvumiem (prezentācija pielikumā)

**7.**

**Par iekšējā normatīvā akta “Grozījumi Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs” izdošanu**

ZIŅO: Dace Kablukova

LĒMUMA PROJEKTU SAGATAVOJA: Aiga Vagule, Gundega Upīte, Laima Priedeslaipa

DEBATĒS PIEDALĀS: Dace Kablukova, Anatolijs Savickis

Izglītības, kultūras un sporta komiteja atklāti balsojot:

ar 4 balsīm "Par" (Ainārs Brezinskis, Anatolijs Savickis, Atis Jencītis, Daumants Dreiškens), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par iekšējā normatīvā akta “****Grozījumi Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs” izdošanu**

Gulbenes novada pašvaldības dome 2023.gada 31.augustā pieņēma noteikumus Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs”, ar kuriem noteikta kārtība, kādā Gulbenes novada pašvaldība sadala valsts budžeta mērķdotācijas un pašvaldības budžeta finansējumu pedagogu un darbinieku samaksai Gulbenes novada pašvaldības dibinātājās izglītības iestādēs.

Gulbenes novada Izglītības pārvalde ir sagatavojusi un virza Gulbenes novada pašvaldības domei izskatīšanai grozījumus šajos noteikumos. Tiek virzīts priekšlikums:

1. izdarīt grozījumus noteikumu 13.1. un 13.2.apakšpunktā, palielinot slodzes atbalsta sniegšanai speciālo pamatizglītības programmu izglītojamiem;
2. noteikumu 1.pielikumu “Ieteicamais pedagogu darba slodzes sadalījums kontaktstundām un citu pienākumu veikšanai” izteikt jaunā redakcijā.

Ņemot vērā augstāk minēto un pamatojoties uz Pašvaldību likuma 4.panta pirmās daļas 4.punktu, kas nosaka, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, Izglītības likuma 60.panta pirmo daļu, kas nosaka, ka izglītības iestāžu dibinātāji nodrošina šo iestāžu finansējumu, ievērojot Ministru kabineta noteikto izglītības programmu īstenošanas izmaksu minimumu uz vienu izglītojamo, izglītības iestāžu uzturēšanas un saimnieciskos izdevumus, tai skaitā saimnieciskā personāla darba algas, kā arī ar starptautisko sadarbību saistītos izdevumus, izglītojamo uzturēšanas izdevumus izglītības iestādē, un trešo daļu, kas, cita starpā, nosaka, ka izglītības iestādē īstenojamo izglītības programmu izmaksas ietver izdevumus, kas nepieciešami izglītības programmas īstenošanā iesaistīto pedagogu darba samaksai, izglītības iestādes nodrošināšanai ar mācību līdzekļiem, tās saimnieciskajiem izdevumiem, kā arī citiem nepieciešamajiem izdevumiem; pedagogu darba samaksa valsts vai pašvaldības izglītības iestādēs, kā arī valsts augstskolu vidējās izglītības iestādēs, tajā skaitā bērnu no piecu gadu vecuma izglītošanā nodarbināto pedagogu darba samaksa, kā arī pedagogu darba samaksa speciālās pirmsskolas izglītības iestāžu speciālās izglītības grupās un vispārējās izglītības iestāžu speciālās izglītības grupās tiek nodrošināta no valsts budžeta līdzekļiem un valsts budžeta mērķdotācijām; pārējo pedagogu, kas īsteno pirmsskolas izglītības programmas pašvaldības izglītības iestādēs, darba samaksa, ja citos likumos nav noteikts citādi, tiek nodrošināta no pašvaldības budžeta; pašvaldības var piedalīties valsts un pašvaldību izglītības iestāžu īstenoto izglītības programmu pedagogu darba samaksas finansēšanā, Ministru kabineta 2016.gada 5.jūlija noteikumu Nr.445 “Pedagogu darba samaksas noteikumi” 32.punktu, kas nosaka pedagoga darba slodzi, kas atbilst vienai mēneša darba algas likmei, un 35.punktu, kas nosaka, ka, nosakot pedagoga slodzi, izglītības iestādes vadītājs ņem vērā izglītojamo skaitu klasē un mācību priekšmetu, ko pedagogs māca, kā arī izglītības iestādes dibinātāja noteikto kārtību pedagogu slodžu sadalei, un Gulbenes novada pašvaldības domes Izglītības, kultūras un sporta jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_\_), "Pret" – \_\_\_\_ (\_\_\_\_), "Atturas" – \_\_\_\_ (\_\_\_), "Nepiedalās" – \_\_\_\_ (\_\_\_\_\_\_), Gulbenes novada pašvaldības dome NOLEMJ:

IZDOT iekšējo normatīvo aktu “Grozījumi Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs”” (pielikumā).

Pielikums Gulbenes novada pašvaldības domes 2024.gada 29.augusta lēmumam Nr. GND/2024/\_\_\_\_

|  |  |  |
| --- | --- | --- |
|  | Gulbenes_nov MB400 |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­­­ |

Gulbenē

**2024.gada 29.augustā Nr.\_\_\_\_\_\_\_\_\_\_\_\_\_\_\_**

**Grozījumi Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs”**

*Izdoti saskaņā ar Izglītības likuma 60.panta pirmo un trešo daļu un Ministru kabineta 2016.gada 5.jūlija noteikumu Nr.445 “Pedagogu darba samaksas noteikumi” 32. un 35.punktu*

1. Izdarīt Gulbenes novada pašvaldības domes 2023.gada 31.augusta noteikumos Nr.GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs” šādus grozījumus:
	1. Aizstāt 13.1.apakšpunktā vārdus “0,1 slodze” ar vārdiem “0,15 slodzes”.
	2. Aizstāt 13.2.apakšpunktā skaitli “0,2” ar skaitli “0,25”.
	3. Izteikt noteikumu 1.pielikumu jaunā redakcijā (pielikumā).
2. Grozījumi noteikumos stājas spēkā 2024.gada 1.septembrī.

Pielikums 2024.gada 29.augusta iekšējam normatīvajam aktam Nr.\_\_\_\_\_\_\_\_\_\_\_\_ “Grozījumi Gulbenes novada pašvaldības domes 2023.gada 31.augusta noteikumos Nr. GND/IEK/2023/24 “Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs””

“1.pielikums

Gulbenes novada pašvaldības domes 2023.gada 31.augusta noteikumiem Nr. GND/IEK/2023/24

“Valsts budžeta mērķdotācijas un pašvaldības budžeta finansējuma sadales kārtība Gulbenes novada pašvaldības dibinātajās izglītības iestādēs”

**Ieteicamais pedagogu darba slodzes sadalījums kontaktstundām un citu pienākumu veikšanai**

|  |
| --- |
| Matemātikas, valodu un literatūras mācību priekšmetos |
| Izglītojamo skaits klasē | Stundas |
| Mācību stundas | Gatavošanās, labošana, konsultācijas, individuālais/grupu darbs, atgriezeniskā skaite, mācību un izdales materiālu sagatavošana | Dokumentācija, sanāksmes, sadarbības grupas, plānošana, metodiskais darbs, pašvērtēšana | Kopā |
| % | % | % | % |
| līdz 16 | 65 | 21 | 14 | 100 |
| 17 – 24 | 61 | 25 | 14 | 100 |
| 25 un vairāk  | 59 | 27 | 14 | 100 |
| Fizika, ķīmija, bioloģija, vēsture, ekonomika, ģeogrāfija, datorika un citi eksaktie un sociālie mācību priekšmeti |
| līdz 16 | 65 | 21 | 14 | 100 |
| 17 – 24 | 63 | 23 | 14 | 100 |
| 25 un vairāk  | 61 | 25 | 14 | 100 |
| Sports un veselība, mūzika, vizuālā māksla, dizains un tehnoloģijas, teātra māksla |
| līdz 16 | 65 | 21 | 14 | 100 |
| 17 – 24 | 65 | 21 | 14 | 100 |
| 25 un vairāk  | 63 | 23 | 14 | 100 |
| Stundas klases audzinātāja pienākumu veikšanai |
| Izglītojamo skaits klasē | Stundas |
| kontaktstundas | citi pienākumi | kopā |
| līdz 16 | 1 | 2 | 3 |
| 17 – 24 | 1 | 3 | 4 |
| 25 un vairāk  | 1 | 4 | 5 |

”

Sēde slēgta plkst. 11:46

Sēdi vadīja Anatolijs Savickis

Protokols parakstīts 2024. gada \_\_.\_\_\_\_\_\_\_\_\_\_\_\_\_\_

Sēdes protokolētāja Vita Baškere